Skotlannin kuninkaallinen konservatorio

Skotlannin kuninkaallinen konservatorio (engl. Royal Conservatoire of Scotland, aiemmin Royal Scottish Academy of Music and Drama, lyhennys RCS) on Britannian Glasgow’ssa toimiva, vuonna 1847 perustettu julkinen musiikkikorkeakoulu. Oppilaitoksen nykyinen nimi ja asema on vuodelta 2011. Skotlannin kuninkaalista konservatoriota pidetään arvostettuna ja korkeatasoisena musiikin ja esittävä taiteen korkeakouluna. Brittiläinen maailman QS-yliopistoranking sijoitti sen musiikkioppilaitosten seitsemännälle (7.) sijalle ja esittävän taiteen oppilaitoksena yhdeksännelle (9.) sijalle maailmassa (2026). Opetuskieli on englanti. Opetusta varten konservatoriossa on neljä ainekoulua: tanssin koulu, teatterikoulu, musiikkikoulu ja ruutuproduktioiden koulu. Oppilaitoksessa voi suorittaa kandidaatin, maisterin ja tohtorin tutkinnon. Tutkinto-opiskelijoita on noin 900. Konservatorion jatkotutkinnot (MPhil, PhD, DPerf) arvioi ja myöntää St Andrewsin yliopisto. Yhteistyötä konservatorio tekee erityisesti Glasgow’n yliopiston, St Andrewsin yliopiston ja Edinburghin yliopiston kanssa sekä Skotlannin kansallisteatterin ja BBC Scotlandin kanssa. Katso myös Royal Academy of Music Royal College of Music Guildhall School of Music and Drama Pariisin konservatorio Taideyliopiston Sibelius-Akatemia Taideyliopiston Teatterikorkeakoulu Lähteet Aiheesta muualla Kuvia tai muita tiedostoja aiheesta Skotlannin kuninkaallinen konservatorio Wikimedia Commonsissa